Hostal-restaurant Cal Grau | Visita Santes Creus... i més
C/ Pere el Gran, 3, Santes Creus
Tel. 977 63 83 11
www.hostal-grau.com
És el degà dels restaurants de Santes Creus i de tot el terme d’Aiguamúrcia, amb l’experiència de tres generacions i una cuina d’arrels familiars. Cal Grau va començar a treballar el 1942 i va ser un dels primers restaurants que va començar a servir calçots, concretament des de 1962.
La capacitat d’aforament és de 170 places, depenent de la celebració poden ser-ne més o menys. Disposen de tres sales equipades i preparades tant per a celebracions familiars com empresarials. Dues de les sales es poden convertir en una de més gran.
La filosofia de l’Hostal-restaurant Cal Grau és comprar i treballar productes de la terra i de temporada per cuinar de manera senzilla i tradicional, respectant els temps i les coccions, sempre amb l’esperit de garantir la constància d’una excel·lent qualitat als amants de la bona cuina.